केंद्रीय अल्पसंख्यक कार्य मंत्री मुख्तार अब्बास नकवी ने कहा, ‘‘यह विश्वस्तरीय अल्पसंख्यक शिक्षण संस्थान होगा जिसमें मुख्य रूप से युवाओं के कौशल विकास एवं लड़कियों की शिक्षा पर ध्यान दिया जाएगा। इसके निर्माण कार्य को 2020-21 तक पूरा कर लिया जाएगा।’’ उन्होंने कहा, ‘‘यह अल्पसंख्यक मंत्रालय का संस्थान जरूर होगा लेकिन यह समाज के सभी वर्गों के युवाओं के लिए होगा। इसमें युवाओं को वाहन बनाने से लेकर विमान के विनिर्माण से जुड़ी तकनीक भी सिखाई जाएगी। कौशल विकास से जुड़े कई अन्य पाठ्यक्रम भी शुरू किए जाएंगे।’’ नकवी ने कहा, ‘‘इस विश्वस्तरीय संस्थान का प्रमुख लक्ष्य लड़कियों की शिक्षा पर जोर देना है। प्रधानमंत्री नरेंद्र मोदी की सरकार सभी वर्गों का ‘सम्मान के साथ सशक्तीकरण’ कर रही है। यह संस्थान भी इसी मूलमंत्र के साथ काम करेगा।’’